CELEX: 62021CN0353
Language: sk
Date: 2021-06-04 00:00:00
Title: Vec C-353/21 P: Odvolanie podané 4. júna 2021: Ryanair DAC proti rozsudku Všeobecného súdu (desiata rozšírená komora) zo 14. apríla 2021 vo veci T-388/20, Ryanair/Komisia (Finnair I; Covid-19)

30.8.2021   
            
            
               SK
            
            
               Úradný vestník Európskej únie
            
            
               C 349/18
            
         
      Odvolanie podané 4. júna 2021: Ryanair DAC proti rozsudku Všeobecného súdu (desiata rozšírená komora) zo 14. apríla 2021 vo veci T-388/20, Ryanair/Komisia (Finnair I; Covid-19)
      (Vec C-353/21 P)
      (2021/C 349/23)
      Jazyk konania: angličtina
      
         Účastníci konania
      
      
         Odvolateľka: Ryanair DAC (v zastúpení: E. Vahida a F.-C. Laprévote, advokáti, S. Rating, abogado, I.-G. Metaxas-Maranghidis, dikigoros, a V. Blanc, advokátka)
      
         Ďalší účastníci konania: Európska komisia, Španielske kráľovstvo, Francúzska republika, Fínska republika
      
         Návrhy odvolateľky
      
      Odvolateľka navrhuje, aby Súdny dvor:
      
                  —
               
               
                  zrušil napadnutý rozsudok,
               
            
                  —
               
               
                  v súlade s článkami 263 a 264 ZFEÚ rozhodol, že rozhodnutie Komisie C(2020) 3387 final z 18. mája 2020 týkajúce sa štátnej pomoci SA.56809 (2020/N) – Fínsko COVID 19: Štátna záruka poskytnutá spoločnosti Finnair je neplatné a
               
            
                  —
               
               
                  uložil Komisii povinnosť znášať svoje vlastné trovy konania a nahradiť trovy konania vynaložené spoločnosťou Ryanair, a zároveň uložil vedľajším účastníkom prvostupňového konania a (prípadne) tohto odvolacieho konania povinnosť znášať svoje vlastné trovy konania.
               
            
         Odvolacie dôvody a hlavné tvrdenia
      
      Na podporu svojho odvolania odvolateľka uvádza päť odvolacích dôvodov.
      Prvý odvolací dôvod je založený na tom, že Všeobecný súd sa dopustil nesprávneho právneho posúdenia a zjavne skreslil skutkový stav, keďže zamietol výhradu odvolateľky týkajúcu sa porušenia článku 107 ods. 3 písm. b) ZFEÚ.
      Druhý odvolací dôvod je založený na tom, že Všeobecný súd porušil právo Únie, keďže zamietol výhradu odvolateľky založenú na nedôvodnom porušení zásady zákazu diskriminácie.
      Tretí odvolací dôvod je založený na tom, že Všeobecný súd sa dopustil nesprávneho právneho posúdenia a zjavne skreslil skutkový stav, pokiaľ ide o výhradu odvolateľky týkajúcu sa porušenia slobody usadiť sa a slobodného poskytovania služieb.
      Štvrtý odvolací dôvod je založený na tom, že Všeobecný súd sa dopustil nesprávneho právneho posúdenia a zjavne skreslil skutkový stav v súvislosti s tým, že nebolo začaté konanie vo veci formálneho zisťovania.
      Piaty odvolací dôvod je založený na tom, že Všeobecný súd sa dopustil nesprávneho právneho posúdenia a zjavne skreslil skutkový stav v súvislosti s tým, že bola porušená povinnosť odôvodnenia.